《石淙》
唐代·徐彦伯

碧淀红涔崿嶂间，淙嵌洑岨洊成湾。琪树璿娟花未落，

银芝窋成露初还。八风行殿开仙榜，七景飞舆下石关。

张茑席云平圃宴，焜煌金记蕴名山。

作者简介：徐彦伯（？—714），名洪，以字行，兖州瑕丘人。七岁能为文，对策高第。调永寿尉，蒲州司兵参军。时司户韦暠善判，司士李亘工书，而彦伯属辞，称河东三绝。屡迁给事中，预修《三教珠英》。由宗正卿出为齐州刺史，移蒲州，擢修文馆学士、工部侍郎，历太子宾客卒。